SK Úradný vestník Európskej únie C 159/4

Súhrnné informácie oznámené členskými štátmi o štátnej pomoci poskytnutej v súlade s nariadením Komisie (ES) č. 1857/2006 o uplatňovaní článkov 87 a 88 Zmluvy o ES na štátnu pomoc malým a stredným podnikom pôsobiacim vo výrobe, spracovaní a odbyte poľnohospodárskych výrobkov, ktorým sa mení a dopĺňa nariadenie (ES) č. 70/2001

(2008/C 159/04)

Číslo pomoci: XA 99/08

Členský štát: Maďarsko

Región: Celá krajina

Názov schémy štátnej pomoci alebo názov podniku prijímajúceho individuálnu štátnu pomoc: A tenyésztésszervezési feladatok támogatása a törzskönyvezés, a teljesítményvizsgálat és a tenyészérték megállapítás igazgatási, illetőleg vizsgálati költségeihez történő hozzájárulás formájában

Právny základ:

— A tenyésztésszervezési feladatok támogatása igénybevételének részletes feltételeiről szóló …/2008. (……) FVM rendelet.

— Az állattenyésztésről szóló 1993. évi CXIV. törvény

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: 780 miliónov HUF

Maximálna intenzita pomoci: Pomoc do výšky 100 % administratívnych nákladov na zakladanie a vedenie plemenných kníh, 70 % nákladov na testovanie s cieľom určiť genetickú kvalitu a produktivitu hospodárskych zvierat a 50 % nákladov na testovanie výkonnosti na účely uznania plemena.

Vo vyhláške sa stanovuje maximálna pomoc poskytnuteľná na položku

Dátum implementácie: Po vydaní stanoviska Komisie

Trvanie schémy štátnej pomoci alebo individuálnej štátnej pomoci: Činnosti ukončené do 31. 12. 2008

Účel pomoci: Udržiavanie a zvyšovanie genetickej kvality hospodárskych zvierat a pomoc na organizačné činnosti spojené s chovom hospodárskych zvierat.

Pri pomoci na vedenie plemenných kníh sa uplatňujú ustanovenia podľa článku 16 písm. a) nariadenia (ES) č. 1857/2006. Pomoc na testovanie s cieľom určiť genetickú kvalitu a produktivitu hospodárskych zvierat sa poskytuje v súlade s ustanoveniami článku 16 písm. b).

Oprávnené náklady programu sa určili s ohľadom na skutočné náklady v roku 2007. Maximálna výška pomoci vyplácanej v podobe podpory sa určuje vo vyhláške

Príslušné odvetvia hospodárstva: Hovädzí dobytok, ošípané, kozy, kone, hydina a určité spoločenské zvieratá

Názov a adresa orgánu poskytujúceho pomoc:

Földművelésügyi és Vidékfejlesztési Minisztérium H-1055 Budapest Kossuth Lajos tér 11

Internetová stránka: http://www.fvm.hu/main.php?folderID=2253&articleID=1198&ctag=articlelist&iid=1

V Budapešti 28. januára 2008

Dr. Máhr András

Szakállamtitkár

Číslo pomoci: XA 100/08

Členský štát: Cyperská republika

Región: Všetky územia kontrolované vládou Cyperskej republiky

Názov schémy štátnej pomoci alebo názov podniku prijímajúceho individuálnu štátnu pomoc: Σχέδιο για αντιμετώπιση του Ιού της Τριστέζας των εσπεριδοειδών

Právny základ: Απόφαση Υπουργικού Συμβουλίου

Ročné plánované výdavky alebo celková výška štátnej pomoci poskytnutej spoločnosti: 20 000 CYP producentom na kompenzáciu

Maximálna intenzita pomoci: 100 % nákladov na zdravotné prehliadky a laboratórne testy, ako aj na zničenie úrody

Dátum implementácie: Január 2008

Trvanie schémy štátnej pomoci alebo individuálnej štátnej pomoci: Do 31. 12. 2012

Účel pomoci: Eradikácia vírusu citrusovej tristezy a kompenzácia producentov za zničenie infikovaných stromov a hájov [článok 10 nariadenia (ES) č. 1857/2006]

Príslušné odvetvia hospodárstva: Poľnohospodárstvo – citrusové plody

Názov a adresa orgánu poskytujúceho pomoc:

Ινστιτούτο Γεωργικών Ερευνών, Υπουργείου Γεωργίας, Φυσικών Πόρων και Περιβάλλοντος Τ.Κ. 220016 CY-1516 Λευκωσία

Internetová stránka: http://greek.ari.gov.cy/content/TRISTEZA.pdf

Ďalšie informácie: Kompenzácia sa poskytuje na jednotlivé stromy s cieľom zbaviť háje vírusu tristezy, ktorý rozširujú prirodzení prenášači

Ιωάννης Παπαστυλιανού — Yannis Papastilianou

Διευθυντής

Ινστιτούτου Γεωργικών Ερευνών

Υπουργείου Γεωργίας, Φυσικών Πόρων και Περιβάλλοντος

Číslo pomoci: XA 104/08

Členský štát: Španielsko

Región: Comunidad Valenciana

Názov schémy štátnej pomoci alebo názov podniku prijímajúceho individuálnu štátnu pomoc: Régimen de ayudas por la que se adoptan medidas fitosanitarias para la erradicación y control del organismo nocivo Tuta Absoluta (Meyrick)

Právny základ: Proyecto de Orden de la Conselleria d'Agricultura, Pesca i Alimentació, por la que se adoptan medidas fitosanitarias para la erradicación y control del organismo nocivo Tuta Absoluta (Meyrick)

Smernica Rady 2000/29/ES z 8. mája 2000 o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci Spoločenstva.

Ley no 43/2002, de 20 de noviembre, de Sanidad Vegetal.

Real Decreto no 58/2005, de 21 de enero, por el que se adoptan medidas de protección contra la introducción y difusión en el territorio nacional y de la Comunidad Europea de organismos nocivos para los vegetales o productos vegetales, así como para la exportación y tránsito hacia países terceros.

Real Decreto no 1190/1998, de 12 de junio, por el que se regula los programas nacionales de erradicación o control de organismos nocivos de los vegetales aún no establecidos en el territorio nacional.

Ley no 38/2003, de 17 de noviembre, General de Subvenciones.

Decreto Legislativo de 26 de junio de 1991, por el que se aprueba el Texto Refundido de la Ley de Hacienda Pública de la Generalitat Valenciana

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: Pomoc stanovená vo vyhláške sa bude vyplácať z položky 12.02.01.542.20.4 – T2349 rozpočtu výdavkov regionálnej samosprávy a odhaduje sa na 100 000 EUR.

Pokiaľ ide o opatrenia na odstránenie a kontrolu, ktoré sa budú platiť z rozpočtovej položky 12.02.101.542.20.2, odhadujú sa približne na 1 145 000 EUR

Maximálna intenzita pomoci: Až do 100 % trhovej hodnoty zničeného rastlinného materiálu, založenej na týchto sadzbách:

Dátum implementácie: Táto vyhláška nadobudne účinnosť dňom jej uverejnenia v Úradnom vestníku Valencijského spoločenstva

Trvanie schémy pomoci alebo individuálnej štátnej pomoci: Platnosť vyhlášky skončí 31. 12. 2008

Účel pomoci: Touto vyhláškou sa úradne potvrdzuje výskyt organizmu Tuta absoluta (Meyrick) v provinciách Castellón a Valencia.

Stanovuje sa v nej kompenzačná pomoc v prípadoch, v ktorých odborníci zaujmú stanovisko, že najlepšie a najúčinnejšie riešenie spočíva v okamžitom zničení rastlín.

Pomoc je určená na odškodnenie za rastliny zničené v dôsledku opatrení prijatých na účely odstránenia organizmu.

Článok 10: Pomoc v súvislosti s ochoreniami zvierat alebo rastlín a zamorením škodcami

Príslušné odvetvia hospodárstva: Rajčiaky a zemiaky a ďalšie voľne rastúce alebo pestované ľuľkovité rastliny

Názov a adresa orgánu poskytujúceho pomoc:

Consellería de Agricultura, Pesca y Alimentación C/ Amadeo de Saboya, no 2 E-46010 Valencia

Internetová stránka: http://www.agricultura.gva.es/especiales/ayudas_agrarias/pdf/ayudas_erradicacion_control_tuta.pdf

Vo Valencii 29. novembra 2007

El Director general de investigación y tecnologia agroalimentaria

P.S.

Secretario Autonómico de Agricultura, Pesca y Alimentación

(Decreto no 121/2007, de 27 de julio del Consell, artículo 3)

Fdo.: Vicente Riera Balbastre

Číslo pomoci: XA 105/08

Členský štát: Španielske kráľovstvo

Región: —

Názov schémy štátnej pomoci: Ayudas para la renovación del parque nacional de maquinaria agrícola

Právny základ: Proyecto de Real Decreto por el que se modifica el Real Decreto no 1539/2006, de 15 de diciembre, por el que se regula la concesión de ayudas para la renovación del parque nacional de maquinaria agrícola (ayuda no N 36/07 con Decisión de la Comisión de compatibilidad de 22 de marzo de 2007)

Ročné výdavky plánované v rámci schémy štátnej pomoci: 10 miliónov EUR na rok, ako sa stanovuje vo všeobecnom štátnom rozpočte

Maximálna intenzita pomoci: Maximálna intenzita pomoci na jedného príjemcu a súbor výziev na predkladanie žiadostí na príslušný rok nepresiahne 12 000 EUR na nákup nových traktorov, 30 000 EUR na nákup samohybných žacích strojov alebo 30 % investícií do iných samohybných strojov a vlečných zariadení.

Pomoc nesmie okrem toho presiahnuť limity uplatniteľné podľa článku 4 ods. 9 nariadenia Komisie (ES) č. 1857/2006 z 15. decembra 2006 o uplatňovaní článkov 87 a 88 Zmluvy o ES na štátnu pomoc malým a stredným podnikom pôsobiacim vo výrobe, spracovaní a odbyte poľnohospodárskych výrobkov, ktorým sa mení a dopĺňa nariadenie (ES) č. 70/2001. Percentuálne hodnoty oprávnených investícií stanovených v článku 4 ods. 2 uvedeného nariadenia sa taktiež nesmú prekročiť

Dátum implementácie: Od dátumu uverejnenia kráľovského dekrétu upravujúceho pomoc v úradnom štátnom vestníku

Trvanie schémy štátnej pomoci: Do roku 2009. Môže sa každoročne predlžovať so zreteľom na ustanovenia všeobecného štátneho rozpočtu, avšak v žiadnom prípade nesmie trvať dlhšie ako do 31. 12. 2013

Účel pomoci: Podpora obnovy traktorov a samohybných poľnohospodárskych strojov v Španielsku nahradením starších strojov novými traktormi a zariadeniami vybavenými modernou technológiou, čím sa dosiahne zlepšenie pracovných podmienok, zvýšenie energetickej účinnosti a ochrana životného prostredia.

Pomoc sa poskytuje na základe článku 4 ods. 4 písm. b) nariadenia (ES) č. 1857/2006.

Pomoc sa poskytuje na vyradenie traktorov a samohybných strojov za predpokladu, že sa tiež zakúpia nové traktory a samohybné stroje alebo nové vlečné zariadenia, ako sa stanovuje v kráľovskom dekréte. Oprávnené náklady sa stanovia podľa konských síl (HP) vyradených traktorov a samohybných strojov

Príslušné odvetvia hospodárstva: Poľnohospodárstvo

Názov a adresa orgánu poskytujúceho pomoc:

Ministerio de Agricultura, Pesca y Alimentación Dirección General de Agricultura Subdirección General de Medios de Producción Agrícolas C/ Alfonso XII, no 62 -3a planta E-28071 Madrid

Internetová stránka: http://www.mapa.es/ministerio/pags/normas/PlanRenoveTA-31-01-08.pdf

Ďalšie informácie: —

Číslo pomoci: XA 108/08

Členský štát: Francúzsko

Región: —

Názov schémy štátnej pomoci: Aides à l'assistance technique dans le secteur agricole des départements d'Outre-mer (DOM)

Právny základ:

— Articles L621-1 à L621-11, articles R621-1 à R621-43 et articles R684-1 à R684-12 du code rural

— Article 15 du règlement (CE) no 1857/2006

— Projet de décision du directeur de l'ODEADOM relatif à un régime d'aides à l'assistance technique dans le secteur agricole des DOM

Ročné výdavky plánované v rámci schémy štátnej pomoci: 797 740 EUR

Maximálna intenzita pomoci: Do 100 %

Dátum implementácie: Dňom doručenia potvrdenia o prijatí od Komisie

Trvanie schémy štátnej pomoci: Do 31. 12. 2013

Účel pomoci a podrobné pravidlá udelenia pomoci: Pomoc sa udelí na činnosti technickej podpory v zámorských departmentoch financované z rozpočtu Úradu pre rozvoj poľnohospodárstva zámorských departmentov (l'office de développement de l'économie agricole des départements d'Outre-mer, ďalej len „ODEADOM“). Táto pomoc sa nemôže kumulovať s prípadnou podobnou finančnou pomocou financovanou programom POSEI France.

Jednou z charakteristík poľnohospodárstva zámorských departmentov je nedostatočná odborná príprava miestnych odborníkov v oblasti výrobných techník. ODEADOM preto plánuje financovať konkrétne misie odborníkov alebo poradcov a vzdelávacie podujatia pre technických pracovníkov s cieľom poskytovať výrobcom alebo ich organizáciám expertízy a nevyhnutné poradenské služby na začatie, monitorovanie a vyhodnocovanie takýchto postupov.

Vytýčenými cieľmi sú napr. zabezpečiť väčšiu účinnosť odvetvových programov rozvoja poľnohospodárskych výrob zámorských departmentov prostredníctvom vyhodnocovania a analýzy, dosiahnuť väčšiu efektívnosť a profesionalitu poľnohospodárov a technických pracovníkov z organizácií alebo skupín výrobcov, financovať štúdie a poskytovať nevyhnutné poradenské služby v oblasti rozvoja, monitorovania a vyhodnocovania postupov zameraných na kvalitu, podporovať činnosti pre rozvoj znalostí o výrobkoch zo zámorských departmentov a zlepšiť imidž poľnohospodárskych výrobkov zo zámorských departmentov vo výrobných regiónoch a na zahraničných trhoch.

Táto pomoc predovšetkým umožní financovať činnosti technických výmen medzi profesionálmi zo zámorských departmentov a/alebo z kontinentálneho Francúzska.

Pomoc sa musí poskytnúť v naturáliách prostredníctvom subvencovaných služieb a nesmie zahŕňať priame peňažné platby výrobcom v súlade s bodom 3 článku 15 nariadenia (ES) č. 1857/2006.

Pomoc sa bude vzťahovať na činnosti uvedené v článku 15 uvedeného nariadenia a najmä na pokrytie týchto nákladov:

Príslušné odvetvia hospodárstva: Sektor ovocia a zeleniny (potravinárske plodiny pestované na lokálnu spotrebu a zeleninárstvo, korene a hľuzy, čerstvé ovocie, citrusové plody, sušené ovocie), polotrvalých ovocných kultúr, vinohradníctva, záhradníctva, aromatických a liečivých rastlín, vonných a vzpružujúcich rastlín a ryže.

Sektor chovu prežúvavcov a hydroponického pestovania.

Sektor cukrovej trstiny a cukru

Názov a adresa orgánu poskytujúceho pomoc:

ODEADOM 12, rue Henri Rol-Tanguy TSA 60006 F-93555 Montreuil Cedex

Internetová stránka: http://www.odeadom.fr/?page_id=12#5